জাতীয় শিক্ষানীতি সংশোধন ও ইসলামিক ফাউন্ডেশনের ডিজি সামীম মো. আফজলের অপসারণের দাবি ক্রমান্বয়ে বাস্তবায়নে সরকারের পক্ষে প্রধানমন্ত্রীর উপদেষ্টা এইচটি ইমামের প্রতিশ্রুত অবস্থান থেকে সরে যাওয়ার প্রতিবাদে আগামীকাল রাজধানীতে আবারও বিক্ষোভ সমাবেশ ও মিছিল কর্মসূচি ঘোষণা করেছে সম্মিলিত ওলামা পরিষদ। আগামীকাল বাদ জুমা মুক্তাঙ্গনে এই প্রতিবাদ সমাবেশ ও বিক্ষোভ মিছিল অনুষ্ঠিত  হবে। গতকাল সম্মিলিত ওলামা-মাশায়েখ পরিষদের সভাপতি মাওলানা মুহিউদ্দিন খানের বাসভবনে অনুষ্ঠিত এক জরুরি সভায় সরকারপক্ষের দেয়া আশ্বাস তথা সুস্পষ্ট প্রতিশ্রুতি ভঙ্গের প্রতিবাদে ওই সিদ্ধান্ত গ্রহণ করা হয় জানানো হয়েছে।